طبعاً نرجع ورا شوي لمسألة هل إن إحنا جهزنا روحنا للإنفتاح الكبير اللي عشنا فيه؟ أنا أذكر ______ سنة 2002 واللي قبله شوي وأنا شفته واللي بعده، انا أقول إحنا أساساً ما تم (لم يتم) تجهيزنا للإنفتاح ومو بس الإنفتاح على المجتمع في الخارج وإنما حتى الإنفتاح على المجتمعات داخل أو المحلية، في كثير من الشباب والشابات إحنا شفناهم ما كانو مجهزّين نفسياً ولا على أي مستوى من أن هو ينفتح، يعني مثلاً إنت بتروح إلى مرحلة الدراسة الجامعية وفيها إختلاط وتشوف فيها أشياء واجد وتشوف فيها ثقافات تختلف عن تقافتك أنت، أنت طالع من فريق ودراستك كانت مع جماعة أنت تعرفهم و روحتك وجيتك كانت ويّا (مع) ناس أنت تعرفهم، ويّا بيتك، ويّا أهلك وبتروح هناك وبتشوف شي ثاني، كثير من الناس ماكان مهيء لهذه المرحلة اللي راح يقبل عليها، إنزين إحنا نقول أوكي جينا وما تم تهيئته ولكن هل إحنا قاعدين نهيء الجيل اللي عقبنا (بعدنا)؟ هل قاعدين نهيء أبنائنا ونهيء أخوتنا الصغار بأن أنت راح تجي على هذا الوقت؟ هل إحنا نهيئهم بأن يكونون مؤثرين بدل متأثرين أو إن إحنا بنتمّ (سوف نبقى) بعد خمس سنوات أو بعد 10 سنوات أو بعد 15 سنة ونرجع نناقش نفس الموضوع في صالون ثقافي؟.